ኤጄንሲው ከአንድ መቶ 24 ሄክታር በላይ መሬት ለልማት ማዘጋጀቱን አስታወቀ
የአዲስ አበባ ከተማ መሬት ልማትና ከተማ ማደስ ኤጄንሲ ከአንድ መቶ 24 ሄክታር በላይ መሬት ለልማት ማዘጋጀቱን አስታውቋል፡፡ለልማት ጥያቄ መሬቱን ለማቅረብ እየሰራን ነው ያለው ኤጄንሲ የመልሶ ማልማት ስራው ህብረተሰቡን ያማከለ እንዲሆን እየተሰራ ነው ብለዋል፡፡የኤጄንሲው ዋና ስራአስኪያጅ አቶ ሚሊዮን ግርማ ለልማት የሚነሱ ህብረተሰብ ክፍሎች የኢኮኖሚያዊ እና ማህበራዊ መሰረቱ ሳይናጋ ሊቀጥል የሚችልበትን ሁኔታ ለማመቻቸት እንደሚሰራ ነው ከዋልታ ጋር በነበራቸው ቆይታ የገለጹት፡፡ለልማት ተነሺዎች ከካሳ ክፍያ ማሻሻል ጀምሮ  ህብረተሰቡን ሊጠቅሙ እና ከልማቱ ተቋዳሽ  የሚያደርጉ የተለያያዩ ለውጦች እንደተጀመሩም አስታውቋል፡፡ወደፊት ለሚገነባባቸው ፕሮጀክቶች ዝቅተኛ ክፍያ 552 ሺህ ብር ሆኖ የአመታዊ የቤት ክራይ ለግል ተነሺዎች እንደሚከፈል የገለጹት ስራአስኪያጁ የቀበሌ ቤት ተነሺዎች እስከ ስድስት ወር የቤት ክራይ እንዲያገኙ ተደርገው የህም 5 ሺህ 200 ብር በየወሩ እንዲከፈላቸው አድርገናል ነው ያሉት፡፡በሽግግር ጊዜ አንዳንድ ሊያጋጥሙ የሚችሉ ችግሮችን ነዋሪዎቹ ተቋቁሞ አካባቢውንም ህይወቱንም ለመቀየር ከመንግስት ጎን ቆሞ ማገዝ እንዳለበትም ጠይቀዋል፡፡መንግስትም የህብረተሰቡን ጥያቄዎች ለይተው መመለስ እንዳለበትም ጠቁመዋል፡፡